इजरायल दे ऑनलाइन पोर्टल द ग्लोब्स ने दौं दिन पैह्‌लें गै इजरायली एयरोस्पेस इंडस्ट्रीज ‘आईएआई’ दे हवाले थमां खबर दित्ती ही जे मिसाइल सौद्‌दा 27 फरवरी गी होई चुकेआ हा ब भारत दे अनुरोध उप्पर कौंपनी ने इसदा खुलासा नेई कीता हा। द ग्लोब्स दे अनुसार गाह्‌क भारत ने इजरायली कौंपनी गी गलाया हा जे अगर इस अनुबंध दा पैह्‌लें थमां खुलासा होई गेआ तां परियोजना लागू होने इच अड़चनां आई सकदियां न ते सौद्‌दा रद्‌द बी होई सकदा ऐ।